บลจ. นครหลวงไทยขาย2กองทุนพันธบัตรเกาหลีใต้
บลจ.นครหลวงไทย เสนอขายกองทุนพันธบัตรรัฐบาลเกาหลีใต้ อายุประมาณ 12 เดือน รับผลตอบแทนประมาณ 1.85% ต่อปี และอายุประมาณ 4 เดือน รับผลตอบแทนประมาณ 1.25% ต่อปี เปิดเสนอขายแล้ววันนี้ -3 มี.ค. 53 นี้
24 ก.พ. 2553

บลจ.นครหลวงไทย เสนอขายกองทุนพันธบัตรรัฐบาลเกาหลีใต้ อายุประมาณ 12 เดือน รับผลตอบแทนประมาณ 1.85% ต่อปี และอายุประมาณ 4 เดือน รับผลตอบแทนประมาณ 1.25% ต่อปี เปิดเสนอขายแล้ววันนี้ -3 มี.ค. 53 นี้
นายไตรพิชิต  วัฒนวิจิตร ผู้ช่วยกรรมการผู้จัดการ สายงานจัดการลงทุน บริษัทหลักทรัพย์จัดการกองทุน (บลจ.) นครหลวงไทย  เปิดเผยว่า บริษัทฯ เปิดเสนอขายกองทุนต่อเนื่องอีก 2 กองทุน ได้แก่ 1.กองทุนเปิดนครหลวงไทย ตราสารหนี้ต่างประเทศ 12 เดือน1/10 (NKT FFI12M1/10) อายุโครงการประมาณ 12 เดือน มูลค่าโครงการ 500 ล้านบาท ด้วยอัตราผลตอบแทนประมาณ 1.85% ต่อปี (หลังหักค่าใช้จ่าย 0.40% ต่อปี) 2.กองทุนเปิดนครหลวงไทย ตราสารหนี้ต่างประเทศ 4 เดือน1/10 (NKT FFI4M1/10) อายุโครงการประมาณ 4 เดือน มูลค่าโครงการ 500 ล้านบาท ด้วยอัตราผลตอบแทนประมาณ 1.25% ต่อปี (หลังหักค่าใช้จ่าย 0.40% ต่อปี) ทั้ง 2 กองทุนได้ทำธุรกรรมป้องกันความเสี่ยงจากอัตราแลกเปลี่ยนเต็มจำนวน 
สำหรับนโยบายการลงทุน เน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและ/หรือสถาบันการเงินประเทศเกาหลีใต้ ที่ได้รับการจัดอันดับความน่าเชื่อถือของผู้ออกตราสารระยะสั้น F-1 จากสถาบัน Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ มูลค่าขั้นต่ำของการลงทุนเพียง 2,000 บาท ราคา 10 บาทต่อหน่วยลงทุน ลูกค้าที่เป็นบุคคลธรรมดาไม่ต้องเสียภาษีจากผลตอบแทนที่ได้รับ 
สำหรับนักลงทุนที่ไม่อยากพลาดโอกาสการลงทุน สามารถเข้าใช้บริการ Smart Click ซึ่งเป็นบริการที่สามารถเข้ามา ซื้อ ขาย สับเปลี่ยนหน่วยลงทุนได้ตลอด 24 ชั่วโมง บนเว็บไซด์ www.sci-asset.com โดยสามารถหักบัญชีเงินฝากธนาคารได้ถึง 5 ธนาคาร ได้แก่ ธ.นครหลวงไทย, ธ.กสิกรไทย, ธ.ไทยพาณิชย์, ธ.กรุงเทพ และธ.กรุงศรีอยุธยา